Seitm Mittloita und am Anfang vo da Neuzeit warn's in Inglståd nur a langsams Bevölkerungswachstum, des ållawei wieda duach de zåireichen Kriag, Seicha und Hungersnöt untabrocha worn is. Bevölkerungszuwächs ergem si vor oim nåch da Stådvergrößerung im 14. Jåhrhundert und de Gründung vo da Universität Inglståd. Da Rückgang vo da Eiwohnazahl zwischn 1762 und 1803 vo 8000 auf 4800 Leit låsst se dåduach erklärn, dåss zum oana da de Jesuitenorden 1773 aufglöst worn is, zum åndan de Universität 1800 nåch Landshuat valegt woan is und de Festung und Auderfa duach de napoleonischn Drubbn während da Besetzung vo da Ståd 1800/1801 gschleift worn san.